**Attila Adorján** (unk. *Adorján Attila*; s. 26. marraskuuta 1996 Miercurea Ciuc, Romania) on romanialais-unkarilainen jääkiekkomaalivahti, joka pelaa monikansallisen Erste Ligan romanialaisjoukkue HSC Csíkszeredassa.

Ura
---

### Seuraura

Adorján vietti juniorivuotensa pääosin kotikaupungissaan Miercurea Ciucissa. Hän debytoi HSC Csíkszeredan miesten kakkosjoukkueessa Romanian pääsarjassa kaudella 2012–2013, jolloin Adorján sai siellä tililleen 12 runkosarja-, kaksi playoff- ja kaksi Romanian Cupin ottelua. Hän sai tililleen ensimmäisen pääsarjaottelusa vain 15-vuotiaana 26. syyskuuta 2012 HSC Csíkszeredan ykkösjoukkuetta vastaan. Adorján pelasi ottelussa seitsemän viimeistä minuuttia, kun hänet vaihdettiin joukkueensa maalinsuulle Ottó-Ákos Onodin tilalle. Adorján torjui ottelussa seitsemän kertaa, eikä hän päästynyt yhtään maalia. Adorján pelasi osan kaudestaan myös HSC Csíkszeredan B-nuorissa sekä Unkarin B-nuorten sarjaa romanialaisen Phoenixin joukkueessa. Kauden 2013–2014 hän pelasi kokonaan HSC Csíkszeredan B-nuorissa sekä Unkarin että Romanian B-nuorten sarjaa.

Alkukaudella 2014–2015 Adorján puki HSC Csíkszeredan paidan kolmeen Romanian Cupin otteluun jääden ilman peliaikaa, mutta hän siirtyi kuitenkin Unkariin Miskolci Jegesmedvék JSE:n A-nuoriin. Adorján edusti joukkuetta sekä Slovakian A-nuorten kakkossarjatasolla että Unkarin A-nuorten sarjassa. Hän puki kauden aikana myös yhteen miesten MOL Ligan otteluun, mutta jäi siinä ilman peliaikaa. Kaudella 2015–2016 Adorján debytoi DVTK Jegesmedvékin miesten joukkueessa, jossa hän pelasi MOL Ligan tulokaskautensa aikana 33 runkosarjaottelua torjuen kaksi nollapeliä. Pudotuspeleissä Adorján jäi kuitenkin kakkosmaalivahdiksi Dávid Gyenesille, eikä hän saanut peliaikaa, kuten ei myöskään Unkarin Cupissa. Adorján voitti sekä MOL Ligan mestaruuden että Unkarin Cupin. Hän edusti DVTK:ta kauden aikana myös Continental Cupissa.

Kaudella 2016–2017 Adorján nousi DVTK:n selkeäksi ykkösmaalivahdiksi. Hän torjui 35 runkosarjaottelussa neljä nollapeliä, mikä oli eniten koko Erste Ligassa (ent. MOL Liga). Adorján voitti sekä liigan mestaruuden että Unkarin Cupin. Hän edusti DVTK:ta kauden aikana myös Continental Cupissa. Kaudella 2017–2018 Adorján jakoi neljällä nollapelillään Erste Ligan nollapelitilaston kärkisijan joukkuetoverinsa Bence Kissin kanssa. Heistä Kiss ylsi saavutukseen vain 12 ottelussa. DVTK ylsi jälleen liigan finaaleihin, mutta mestaruuden vei lopulta kuitenkin MAC Budapest otteluvoitoin 4–1. Adorján edusti joukkuetta kauden aikana jälleen myös Continental Cupissa.

DVTK siirtyi kaudeksi 2018–2019 pelaamaan Slovakian Extraligaa, jossa Adorján jäi hieman niukasti kakkosmaalivahdiksi Ádám Vaylle. Hän pelasi 22 runkosarjaottelua torjuen yhden nollapelin. Kaudella 2019–2020 Adorján jäi kakkosmaalivahdiksi Miklós Rajnalle ja hän pelasi 24 runkosarjaottelua torjuen yhden nollapelin.

Adorján siirtyi kaudeksi 2020–2021 vuoden mittaisella sopimuksella Mestis-joukkue Joensuun Kiekko-Poikiin. Joulukuussa 2020 seura lainasi hänet toistaiseksi voimassa olevalla sopimuksella takaisin DVTK:n Extraliga-joukkueeseen, kunnes Mestiksen tauko päättyy. Tauko jatkui kuitenkin tammikuussa 2021, jolloin Adorjánin sopimus Kiekko-Poikien kanssa purettiin lopulta yhteisymmärryksessä ja hän teki DVTK:n kanssa loppukauden kattavan jatkosopimuksen.

Kaudeksi 2021–2022 Adorján palasi synnyinmaahansa Romaniaan ja HSC Csíkszeredan joukkueeseen vuoden mittaisella sopimuksella pelaamaan Erste Ligaa.

### Maajoukkueura

Adorján edusti Romaniaa Pyeongchangin olympiakisojen 2018 karsinnoissa. Hän edusti maata yhteensä neljässä A-maaottelussa. Adorján teki A-maajoukkuedebyyttinsä Euro Ice Hockey Challengessa 6. marraskuuta 2015 Galațissa Ukrainaa vastaan. Hän torjui Romanian 0–5-voittoon päättyneessä ottelussa 29 kertaa ja päästi neljä maalia.

Adorján pelasi myös alle 20-vuotiaiden IIA-divisioonan MM-kilpailuissa vuosina 2014 ja 2015, joista jälkimmäisessä turnauksessa hänet valittiin parhaaksi maalivahdiksi ja Romanian parhaaksi pelaajaksi. Adorján pelasi myös IIB-divisioonan MM-kilpailuissa vuonna 2016, jolloin hän voitti kultaa ja oli nostamassa Romaniaa takaisin IIA-divisioonaan. Adorján pelasi myös alle 18-vuotiaiden IIA-divisioonan MM-kilpailuissa vuosina 2013 ja 2014, joista ensimmäinen turnaus päättyi pronssiin. Hänet valittiin turnauksen parhaaksi maalivahdiksi. Adorján valittiin myös molemmissa turnauksissa Romanian parhaaksi pelaajaksi. Hän edusti myös Romanian alle 17-vuotiaiden maajoukkuetta Euroopan nuorten olympiafestivaaleilla vuonna 2013.

Kaudella 2019–2020 Adorján vaihtoi maajoukkuetta. Hän debytoi Unkarin A-maajoukkueessa Euro Ice Hockey Challengen toisessa ottelussa 13. joulukuuta 2019 Budapestissä Ranskaa vastaan. Adorján torjui Unkarin 2–5-tappioon päättyneessä ottelussa 28 kertaa. Yhteensä hän on pelannut Unkarin paidassa neljä A-maaottelua.

Tilastot
--------


|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | Phoenix | Unkari U18 | 14 |  |  |  |  |  |  | 2.84 | 92,3 | – | – | – | – | – | – | – | – |
|  | HSC Csíkszereda | Romania U18 | 7 |  |  |  | 291 |  | 1 | 1.44 |  | – | – | – | – | – | – | – | – |
|  | HSC Csíkszereda II | Romania | 12 |  |  |  | 538 |  |  | 4.57 | 86,6 | 2 |  |  | 61 |  |  | 6.89 | 68,2 |
| 2013–2014 | HSC Csíkszereda | Unkari U18 | 30 |  |  |  |  |  |  | 3.96 | 90,7 | – | – | – | – | – | – | – | – |
|  | HSC Csíkszereda | Romania U18 | 9 |  |  |  | 464 |  | 1 | 1.68 |  | – | – | – | – | – | – | – | – |
| 2014–2015 | Miskolci Jegesmedvék JSE | Slovakia U20 II | 25 | 9 | 14 | 2 | 1389 | 98 | 1 | 4.23 | 90,1 | – | – | – | – | – | – | – | – |
|  | Miskolci Jegesmedvék JSE | Unkari U20 | 19 |  |  |  | 1150 |  |  | 4.17 | 88,7 | – | – | – | – | – | – | – | – |
| 2015–2016 | SPG Debrecen-Miskolce Select | EBYSL | 3 |  |  |  | 158 |  |  | 4.16 | 88,7 | – | – | – | – | – | – | – | – |
|  | Miskolci Jegesmedvék JSE | Unkari U20 | 4 |  |  |  |  |  |  | 2.76 | 88,9 | – | – | – | – | – | – | – | – |
|  | DVTK Jegesmedvék | MOL Liga | 33 |  |  |  | 1957 |  | 2 | 2.40 | 92,0 | – | – | – | – | – | – | – | – |
| 2016–2017 | DVTK Jegesmedvék | MOL Liga | 35 |  |  |  | 1990 |  | 4 | 3.86 | 90,0 | 15 |  |  | 1019 |  | 2 | 2.06 | 93,5 |
| 2017–2018 | DVTK Jegesmedvék | Erste Liga | 26 |  |  |  | 1566 |  | 4 | 1.92 | 93,8 | 14 |  |  | 838 |  | 2 | 2.43 | 91,4 |
| 2018–2019 | DVTK Jegesmedvék | SloEL | 22 | 7 | 9 | 6 | 1305 | 69 | 1 | 3.17 | 89,9 | – | – | – | – | – | – | – | – |
| 2019–2020 | DVTK Jegesmedvék | SloEL | 21 | 7 | 10 | 4 | 1193 | 58 | 1 | 2.92 | 91,4 | – | – | – | – | – | – | – | – |
| 2020–2021 | JoKP | Mestis | 11 | 4 | 4 | 2 | 562 | 25 | 0 | 2.67 | 89,4 | – | – | – | – | – | – | – | – |
|  | DVTK Jegesmedvék | SloEL | 26 | 7 | 14 | 5 | 1450 | 79 | 1 | 3.27 | 90,5 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2013 | U18d2 A | 5 | 2 | 3 | 315 | 13 | 0 | 2.48 | 92,9 |
| 2014 | U18d2 A | 5 | 0 | 5 | 304 | 19 | 1 | 3.75 | 90,2 |
| 2014 | JMMd2 A | 2 | 0 | 1 | 114 | 5 | 0 | 2.64 | 93,1 |
| 2015 | JMMd2 A | 5 | 1 | 4 | 303 | 22 | 0 | 4.36 | 90,5 |
| 2016 | JMMd2 B | 4 | 4 | 0 | 244 | 11 | 1 | 2.71 | 90,2 |
| 2016 | OQ | 2 | 0 | 2 | 118 | 6 | 0 | 3.04 | 90,8 |

Lähteet
-------

* Attila Adorján The Internet Hockey Databasessa (englanniksi)
* Attila Adorján Eurohockey-sivustolla (englanniksi)
* Attila Adorján *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Attila Adorján Eurohockey-sivustolla (englanniksi)
2. 1 2 3 4 5 6 7  Attila Adorján *Elite Prospects*. Everysport Media Group AB.  (englanniksi)
3. ↑  Game detail: 26 Sep 2012, HSC Csíkszereda - HSC Csíkszereda (SC Miercurea Ciuc) Farm *Eurohockey.com*.  26.9.2012. European Ice Hockey Online AB & eSports.cz s.r.o. Viitattu 22.6.2020. (englanniksi)
4. ↑  Statistics MOL Liga 2016-2017 *Eurohockey.com*. European Ice Hockey Online AB & eSports.cz s.r.o. Viitattu 22.6.2020. (englanniksi)
5. ↑  Statistics Erste Liga 2017-2018 *Eurohockey.com*. European Ice Hockey Online AB & eSports.cz s.r.o. Viitattu 22.6.2020. (englanniksi)
6. ↑  Seppä, Lassi: Kiekko-Pojat vahvistuu unkarilaismaalivahdilla *Jatkoaika.com*.  4.6.2020. Jatkoaika r.y. Viitattu 22.6.2020.
7. ↑  Sieviläinen, Jarmo: Joensuun Kiekko-Poikien maalivahti Adorjan lainalle Unkariin *karjalainen.fi*.  14.12.2020. Sanomalehti Karjalainen Oy. Viitattu 11.1.2021.
8. ↑  Sieviläinen, Jarmo: Joensuun Kiekko-Poikien maalivahti Adorjan jää loppukaudeksi Keski-Eurooppaan *karjalainen.fi*.  11.1.2021. Sanomalehti Karjalainen Oy. Viitattu 11.1.2021.
9. ↑  Kedves szurkolók! *facebook.com*.  22.6.2021. Sport Club Miercurea Ciuc - Csíkszereda. Viitattu 22.6.2021. (unkariksi)
10. ↑  EIHC Championships *eihcsite-stats.stats.pointstreak.com*.  6.11.2015. Pointstreak Sports Technologies Inc. Viitattu 22.6.2020.
11. ↑  HIHF *jegkorongszovetseg.hu*.  13.12.2019. Hungarian Ice Hockey Federation. Viitattu 22.6.2020. (englanniksi)
12. ↑  ADORJÁN, Attila *HockeySlovakia.sk*. Slovenský zväz ľadového hokeja. Viitattu 22.6.2020. (slovakiksi)